Jelaskan Latar belakang dari Pejuang hak mengundi untuk wanita dalam bahasa melayu

Ada sebahagian akhbar yang sering memburukkan para pendokong hak sebegini sebagai hanya menyerupai imej kelelakian (yakni, berpakaian sama seperti lelaki dan sebagainya), maka para aktivis ini banyak menunjukkan penampilan kewanitaan mereka sebagai penanda jati diri tersendiri ketika giat memnyatakan perjuangan mereka. Keadaan ini semakin diperkuatkan dengan keterlibatan beberapa kedai terkenal seperti Selfridges dan Liberty yang menjual pakaian dan barangan penjagaan bertemakan pergerakan ini;  warna ungu melambangkan martabat dan kesetiaan (loyalty and dignity), putih melambangkan kesucian (purity) dan hijau melambangkan harapan sepertimana yang diusulkan Emmeline Pethick-Lawrence, editor bersama lidah pergerakan WSPU Votes for Women pada tahun 1908.

Banyak tindakan ganas digunapakai para aktivis untuk menyatakan pendirian mereka: surat-surat yang terhantar dalam peti rumah kediaman dibakar atau disimbah asid, tingkap-tingkap kantor dan kedai dipecahkan, talian telefon diputuskan dengan sengajanya bahkan grafiti slogan pergerakan turut muncul di jalanan. Kawasan riadah yang cenderung dihadiri golongan lelaki kaya-raya - misalnya lapangan lumba kuda serta padang-padang kriket dan golf turut divandalkan ketika tiada penonton agar mesej mereka masih dapat disampaikan tanpa menyebabkan sebarang kecederaan.

Keadaan semasa dan setelah Perang Dunia Pertama

Dengan meletusnya Perang Dunia Pertama, para penggiat lama-kelamaan berhenti tunjuk perasaan untuk bertumpu kepada menyalurkan bantuan kepada para askar Britain yang berperang.

Pada Ogos 1914, kerajaan British melepaskan para aktivis ini daripada penjara berikutan suatu pengampunan, dan Pankhurst menamatkan segala kerja militannya tidak lama kemudian.